之後1939年到1959年間，佢擔任斯德哥爾摩東方博物館嘅館長。呢間博物館創立於1926年，高本漢嘅前任係位中國考古學、地質學大家，叫安特生，佢喺1920年代就爲中國先史時代考古學作出先驅性嘅業績，之後佢唔限喺先史時代嘅中國，廣泛嘅時代、地域都有觸及。另外高本漢長期同安特生有親密交流，佢仲接手咗佢做緊嘅東方博物館嘅年報（Bulletin MFEA，1929年開始出刊）嘅編輯。高本漢直到1970年代仲繼續做呢件事，佢自身亦有好多著作發表喺呢份年報，同埋博物館出嘅專著。